CELEX: 62008CA0212
Language: fi
Date: 2011-06-30 00:00:00
Title: Asia C-212/08: Unionin tuomioistuimen tuomio (kahdeksas jaosto) 30.6.2011 (Conseil d’État’n (Ranska) esittämä ennakkoratkaisupyyntö) — Zeturf Ltd v. Ranskan pääministeri (Muualla kuin raviradoilla järjestettävien hevosvedonlyöntien hallinnointia koskeva yksinoikeusjärjestelmä — EY 49 artikla — Palvelujen tarjoamisen vapauden rajoitus — Yleistä etua koskevat pakottavat syyt — Peliriippuvuuden sekä vilpillisten ja rikollisten menettelyjen estämisen tavoitteet sekä maaseudun kehittämisen tavoite — Oikeasuhteisuus — Rajoittava toimenpide, jolla pyritään vähentämään pelimahdollisuuksia ja rajoittamaan onnenpelitoimintoja johdonmukaisesti ja järjestelmällisesti — Dynaamista kaupallista politiikkaa harjoittava toimija — Maltillinen mainospolitiikka — Perinteisten kanavien ja internetin kautta tehtävän markkinoinnin rajoittamisen arviointi)

27.8.2011   
            
            
               FI
            
            
               Euroopan unionin virallinen lehti
            
            
               C 252/2
            
         Unionin tuomioistuimen tuomio (kahdeksas jaosto) 30.6.2011 (Conseil d’État’n (Ranska) esittämä ennakkoratkaisupyyntö) — Zeturf Ltd v. Ranskan pääministeri
   (Asia C-212/08) (1)
   
   (Muualla kuin raviradoilla järjestettävien hevosvedonlyöntien hallinnointia koskeva yksinoikeusjärjestelmä - EY 49 artikla - Palvelujen tarjoamisen vapauden rajoitus - Yleistä etua koskevat pakottavat syyt - Peliriippuvuuden sekä vilpillisten ja rikollisten menettelyjen estämisen tavoitteet sekä maaseudun kehittämisen tavoite - Oikeasuhteisuus - Rajoittava toimenpide, jolla pyritään vähentämään pelimahdollisuuksia ja rajoittamaan onnenpelitoimintoja johdonmukaisesti ja järjestelmällisesti - Dynaamista kaupallista politiikkaa harjoittava toimija - Maltillinen mainospolitiikka - Perinteisten kanavien ja internetin kautta tehtävän markkinoinnin rajoittamisen arviointi)
   2011/C 252/02
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d’État
   
      Pääasian asianosaiset
   
   
      Kantaja: Zeturf Ltd
   
      Vastaaja: Ranskan pääministeri
   
      Oikeudenkäynnin kohde
   
   Ennakkoratkaisupyyntö — Conseil d’État (Ranska) — EY 49 ja EY 50 artiklan tulkinta — Muualla kuin raviradoilla järjestettävien hevosvedonlyöntien osalta sellaisen yhden ainoan toimijan hyväksi, joka ei tavoittele voittoa, mutta harjoittaa sitä vastoin dynaamista kaupallista politiikkaa, käyttöön otetun yksinoikeusjärjestelmän hyväksyttävyys? — Se, onko tarpeen ottaa huomioon pelkästään internetissä tarjottavat hevosvedonlyönnit vai hevosvedonlyönnit kokonaisuudessaan niiden muodosta riippumatta
   
      Tuomiolauselma
   
   
               1)
            
            
               EY 49 artiklaa on tulkittava niin, että
               
                           a)
                        
                        
                           jäsenvaltio, joka pyrkii varmistamaan kuluttajien suojelun erityisen korkean tason onnenpelialalla, voi perustellusti katsoa, että ainoastaan myöntämällä yksinoikeudet yhdelle ainoalle elimelle, joka on tiukassa viranomaisvalvonnassa, voidaan riittävän tehokkaalla tavalla hallita mainittuun alaan liittyvät riskit ja saavuttaa tavoitteet estää liiallinen tuhlaaminen peleihin ja torjua peliriippuvuutta,
                        
                     
                           b)
                        
                        
                           ennakkoratkaisua pyytäneen tuomioistuimen on tarkistettava, että
                           
                                       —
                                    
                                    
                                       kansallisten viranomaisten tarkoituksena oli tosiasiallisesti pääasian tosiseikkojen tapahtuma-aikaan varmistaa tällainen erityisen korkea suojelun taso ja että tämän tavoitellun suojelun tason suhteen monopolin käyttöönottoa voitiin tosiasiallisesti pitää välttämättömänä, ja
                                    
                                 
                                       —
                                    
                                    
                                       valtion valvonta, jonka alaisia yksinoikeudet saaneen elimen toiminnat periaatteessa ovat, suoritetaan johdonmukaisesti ja järjestelmällisesti tälle elimelle osoitettujen päämäärien saavuttamiseksi,
                                    
                                 
                     
                           c)
                        
                        
                           jotta kansallinen säännöstö, jolla otetaan käyttöön monopoli onnenpelialalla, olisi johdonmukainen rikosten ehkäisyn ja pelimahdollisuuksien vähentämisen tavoitteiden kanssa,
                           
                                       —
                                    
                                    
                                       sen täytyy perustua toteamukseen, jonka mukaan peleihin ja peliriippuvuuteen liittyvät rikolliset ja vilpilliset menettelyt ovat kyseessä olevan jäsenvaltion alueella ongelma, joka voidaan korjata laajentamalla sallittuja ja säänneltyjä toimintoja, ja
                                    
                                 
                                       —
                                    
                                    
                                       sen perusteella voidaan sallia vain mainonta, joka on maltillista ja tiukasti välttämätöntä kuluttajien ohjaamiseksi valvottuihin peleihin.
                                    
                                 
                     
         
               2)
            
            
               Arvioitaessa sitä, missä määrin järjestelmä, jolla otetaan käyttöön yksinoikeusjärjestelmä hevosvedonlyöntien järjestämistä varten, loukkaa palvelujen tarjoamisen vapautta, kansallisten tuomioistuinten on otettava huomioon kaikki hevosvedonlyöntien vaihdettavissa olevat markkinointikanavat, ellei internetin käyttämisestä ole seurauksena onnenpeleihin liittyvien riskien kasvaminen entisestään verrattuna perinteisten kanavien kautta markkinoituihin peleihin. Kun kyse on kansallisesta säännöstöstä, jota sovelletaan samalla tavalla hevosvedonlyöntien tarjoamiseen internetissä ja perinteisten kanavien kautta, palvelujen tarjoamisen vapauden rajoitusta on arvioitava koko kyseessä olevalle alalle asetettuihin rajoituksiin nähden.
            
         
      (1)  EUVL C 197, 2.8.2008.